Държавен вестник, бр. 48, 2018 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  48
им, както и планираният брой работни дни 
за всяка конкретна проверка, разпределени в 
зависимост от числеността на инспектората и 
броя на инспекторите в съответната проверка.
(3) Обектите на проверка се определят 
въз основа на включените в стратегическия 
план за съответната година проверки, като 
се отчитат следните индикатори: промени 
в нормативната уредба, касаеща дейността; 
структурни промени; промяна на функциите; 
дата на последно извършена проверка; друга 
служебна информация, от която могат да се 
получат данни за пропуски в административ-
ната дейност, включително сигнали и пред-
ложения, влезли в сила актове на органите 
на съдебната власт и др.
Чл. 17. (1) В годишния план се определя 
ефективен фонд работно време за инспекто-
рата.
(2) Ефективният фонд работно време за 
всеки служител от инспектората се изчислява, 
като от общия брой работни дни за съответ-
ната година се изваждат планираните дни за 
отпуск, брой дни отпуск по болест и други 
дни за непредвидени случаи.
(3) Ефективният фонд работно време на 
инспектората се изчислява, като се събере 
ефективният фонд работно време за всички 
служители в инспектората.
(4) Ефективният фонд работно време за 
инспектората се разпределя съобразно задачи-
те, заложени в годишния план за дейността.
Чл. 18. (1) В срок до 15 декември на теку-
щата година ръководителят на инспектората 
представя за утвърждаване на органа на власт 
годишен план, който има действие от 1 януари 
на следващата година.
(2) При промяна на обстоятелствата по 
чл. 16, ал. 3 ръководителят на инспектората 
предприема действия за изменение на годиш-
ния план. Измененията в годишния план се 
одобряват от органа по ал. 1.
Чл. 19. В 10-дневен срок от утвърждаването 
на стратегическия и годишните планове на 
инспекторатите копия от същите се изпращат 
на Главния инспекторат.
Раздел ІV
Отчитане дейността на инспекторатите
Чл. 20. (1) Инспекторатите ежегодно до 
15 февруари представят за утвърждаване 
отчет за дейността си пред органа на власт, 
към който са създадени, а Главният инспек-
торат – пред министър-председателя.
(2) Отчетът за дейността на инспектората 
съдържа: информация за степента на изпъл-
нение на целите, заложени в годишния план; 
вида и броя на извършените планови и извън-
планови проверки; обобщена информация за 
дадените препоръки, тяхното изпълнение и 
постигнатите резултати; друга информация.
(3) Информация от отчета по ал. 1 се пуб-
ликува на интернет страницата на съответната 
администрация.
Чл. 21. Ежегодно до 1 март инспекторатите 
изпращат на Главния инспекторат копие на 
утвърдения отчет по чл. 20, ал. 2 и справка 
за дейността си по образец, утвърден от ръ-
ководителя на Главния инспекторат.
Чл. 22. (1) Главният инспекторат представя 
на министър-председателя ежегодно до 30 ап-
рил обобщен доклад за извършените проверки 
от инспекторите по Закона за администрация-
та, изготвен въз основа на отчетите по чл. 21.
(2) Копие от одобрения от министър-пред-
седателя доклад по ал. 1 се публикува на 
интернет страницата на администрацията на 
Министерския съвет.
Раздел V
Видове проверки
Чл. 23. (1) Инспекторатът извършва планови 
и извънпланови проверки за осъществяване 
на административен контрол на структури, 
дейности и процеси в администрацията към 
органа на власт, към който е създаден, и на 
второстепенните разпоредители с бюджет 
към него.
(2) Проверките могат да обхващат дейността 
на едно или няколко звена от администра-
цията. Проверките може да имат за предмет 
и отделни дейности, процеси или функции, 
осъществявани в тях.
(3) Според обхвата проверките по ал. 1 
могат да бъдат:
1. комплексни – обхващат цялостната дей-
ност на отделно административно звено или 
група от такива звена в администрацията;
2. тематични – обхващат отделни дейности, 
процеси или функции, осъществявани от 
проверяваното звено; тематичната проверка 
може да се отнася и само до изясняването на 
конкретен въпрос, твърдения, действия или 
за изпълнението на дадените от инспектората 
препоръки, утвърдени от органа на власт.
(4) Плановите проверки са включени в 
утвърдения от съответния орган на власт 
годишен план за дейността на инспектората.
(5) Извънплановите проверки се извършват 
по сигнал или по разпореждане на органа на 
власт. Когато извънплановите проверки нала-
гат изменение на годишния план за дейността, 
промените в него се извършват след одобрение 
от съответния орган на власт по предложение 
на ръководителя на инспектората.
Раздел VІ
Ред и начин за извършване на проверките. 
Докладване
Чл. 24. (1) Проверката започва въз основа 
на писмена заповед или писмено разпореждане 
на органа на власт.